SPRÁVA O ÚČASTI V KOMUNITÁRNYCH PROGRAMOCH ZA ROK 2009

REZORT	Ministerstvo financií SR	
NÁZOV PROGRAMU	Colníctvo 2013 (Customs 2013)	
TRVANIE (OD-DO)	1. 1. 2008 - 31. 12. 2013 	
CELKOVÝ ROZPOČET	214 500 eur pre finančný rok programu (1. 4. 2009 – 31. 3. 2010), čo predstavuje o 34 500 eur viac ako v roku 2008.
Celkový rozpočet zahrňuje aj čiastku 5 000 eur pre projekt „Linguistic support“.
V prvej finančnej obálke bolo poskytnutých 130 000 eur, v druhej finančnej obálke bolo poskytnutých 64 500 eur a v tretej obálke bolo poskytnutých 20 000 eur.	
PRÁVNY ZÁKLAD	Rozhodnutie Európskeho parlamentu a Rady č. 624/2007/ES z 23. mája 2007, ktorým sa ustanovuje akčný program pre colné správy v Spoločenstve (Colníctvo 2013)	
STRUČNÝ POPIS A CIELE	Základným cieľom programu Customs 2013 je podporovať a dopĺňať aktivity členských štátov zameraných na zabezpečenie efektívneho fungovania vnútorného trhu v oblasti colníctva, a to na základe splnenia nasledujúcich celkových cieľov:

•	bezpečnosť dodávateľského reťazca a uľahčenie obchodu – iniciatíva automatizácie spracovania a výmeny informácií medzi colnými správami a obchodnými subjektmi, 
•	rovnocenné výsledky a infraštruktúra – colníctvo na princípe spoločného právneho základu, spoločných pracovných metód a informačných systémov,
•	ochrana finančných záujmov EÚ – väčší dôraz na boj proti podvodom v colnej oblasti, pašovaniu a obchodu z falzifikátmi a nedovolenými napodobeninami pomocou účinnej legislatívy a efektívnych nástrojov,
•	posilnenie bezpečnosti a ochrany,
•	rozširovanie EÚ – poskytovanie pomoci kandidátskym krajinám.

Na dosiahnutie uvedených cieľov slúžia najmä nasledujúce nástroje programu:

•	komunikačné systémy a systémy výmeny informácií (implementácia elektronických systémov výmeny informácií medzi národnými správami a elektronických systémov zabezpečujúcich prechod k „bezpapierovému“ prostrediu komunikácie colných správ s obchodnou sférou),
•	riadiace a projektové skupiny,
•	semináre pre colných špecialistov,
•	pracovné návštevy v národných administratívach členských a kandidátskych krajín,
•	projekty benchmarkingu.

Plnenie cieľov sa zabezpečuje aj prostredníctvom 5 riadiacich skupín. Konkrétne ide o skupinu pre elektronické colníctvo, skupinu pracovných metód, skupinu colných laboratórií, skupinu pre vzdelávanie a skupinu pre komunikačnú sieť EÚ v colných a daňových otázkach. Colné riaditeľstvo SR má stále zastúpenie vo všetkých riadiacich skupinách a člen každej skupiny sa zúčastňuje pravidelných pracovných stretnutí danej skupiny zameraných na špecifickú problematiku. Zároveň sa Colné riaditeľstvo SR zapája do prioritných úloh vyplývajúcich z nových výziev v oblasti zabezpečenia ochrany obchodného reťazca a obyvateľov EÚ.	
ÚČASŤ V PROGRAME A 
KONEČNÍ PRÍJEMCOVIA	Na programe sa zúčastňujú všetky členské štáty EÚ, Chorvátsko, Turecko, Srbsko a FYROM. Koneční príjemcovia programu v rámci colnej správy v Slovenskej republike sú všetky útvary colnej správy, teda Colné riaditeľstvo SR, colný kriminálny úrad a pobočky colného kriminálneho úradu, ako aj colné úrady a pobočky colných úradov. Zároveň sa aktivít programu môžu zúčastniť aj zástupcovia iných orgánov štátnej správy a obchodnej sféry, za predpokladu, že spĺňajú požiadavky stanovené pre účastníkov aktivity.

V roku 2009 zabezpečila SR napĺňanie cieľov programu Customs 2013 účasťou expertov colnej správy a Ministerstva financií SR na stretnutiach riadiacich, pracovných a projektových skupín, seminároch, workshopoch a pracovných návštevách a ďalších aktivitách programu.	
FINANCOVANIE A SPOLUFINANCOVANIE	Financovanie programu Customs 2013 je zabezpečené z rozpočtu EÚ. Každá členská krajina má na tento program vyhradenú finančnú čiastku, tzv. finančnú obálku. Všetky aktivity uskutočnené v rámci programu Customs 2013 sú financované z vlastného rozpočtu programu na základe pridelených finančných kódov v súlade finančnými pravidlami programu.	
PREDCHÁDZAJÚCE / 
NASLEDUJÚCE PROGRAMY	Program Customs 2007 existuje od roku 1991, kedy bol prijatý na základe rozhodnutia Rady a Európskeho parlamentu č. 91/341 pod názvom MATTHAEUS. Od 1. 1. 1996 do 31. 12. 2000 sa realizoval pod názvom Customs 2000, po jeho skončení program pokračoval  od 1. 1. 2001 do 31. 12. 2002 na základe rozhodnutia Rady a Európskeho parlamentu č. 210/97 ako Customs 2002. Na základe dobrých skúseností získaných z predchádzajúcich programov, a to najmä z programu Customs 2002, bol na obdobie od 1. 1. 2003 do 31. 12. 2007 prijatý rozhodnutím Európskeho parlamentu a Rady č. 253/2003/EC program Customs 2007. Nástupníckym programom programu Customs 2007 je momentálne prebiehajúci program Customs 2013 (1. 1. 2008 – 31. 12. 2013).	
SUBJEKTY ZODPOVEDNÉ ZA 
RIADENIE A IMPLEMENTÁCIU PROGRAMU V EÚ / SR	 EÚ: Výbor programu Customs 2013
 Generálne riaditeľstvo pre dane a colnú úniu (DG TAXUD).
SR: Odbor medzinárodných vzťahov Colného riaditeľstva SR vykonáva funkciu národného koordinátora programu Customs 2013.	
POČET PROJEKTOV 
V ROKU 2009 	Semináre:
Počet : 6
Účasť: 12 zástupcov colnej správy
Workshopy: 
Počet: 5
Účasť: 8 zástupcov colnej správy
Pracovné návštevy:
Počet: 9
Účasť: 25 zástupcov colnej správy, 2 zástupcovia MF SR
Riadiace, pracovné a projektové skupiny:
Počet: 93
Účasť: 152 zástupcov colnej správy, 1 zástupca  MF SR 
Monitorovacie návštevy:
Počet: 10
Účasť: 10 zástupcovia colnej správy	
FINANČNÉ ÚDAJE ZA ROK 2009	Za rok 2009, čo je finančné obdobie programu od 1. 4. 2009 do 31. 3. 2010, vyčerpala SR z rozpočtu programu Customs 2013 166 648,67 eur, čo predstavuje 78 % čerpanie rozpočtu. 
(ide o predbežný údaj, nakoľko Európska komisia posunula termín predkladania finančnej správy za rok 2009 do konca mája 2009 z dôvodu technických zmien v evidenčnom systéme nákladov.)	
ZHODNOTENIE REALIZÁCIE PROGRAMU V SR ZA ROK 2009	V roku 2009 zaznamenala SR vo svojej účasti na aktivitách programu Customs 2013 určitý pokles v porovnaní s predchádzajúcim rokom. Tento pokles možno odôvodniť organizovaním menšieho počtu spoločných aktivít jednotlivými členskými krajinami. 

V roku 2009 sa zástupcovia SR zúčastňovali v rámci aktivít programu najmä na rokovaniach riadiacich skupín, a to hlavne na zasadnutiach riadiacej skupiny pre elektronické colníctvo so zameraním na právne a IT aspekty, ako aj skupiny zameranej na elektronické systémy pri dovoze, vývoze alebo tranzite tovaru a systémy evidencie hospodárnych subjektov (ICS, ECS, NCTS, EOS). Ďalšie aktivity programu, na ktorých sa SR v roku 2009 zúčastnila, zahŕňajú najmä rokovania pracovných skupín so zameraním na systémy analýzy rizika, schválené hospodárske subjekty, colné priestupky a delikty a kontrolu peňažných prostriedkov hotovosti.

V roku 2009 zorganizovala slovenská colná správa workshop s cieľom prípravy Ročného pracovného programu na rok 2010. Na uvedenom workshope sa zúčastnili zástupcovia Európskej komisie, ako aj zástupcovia ostatných krajín, ktoré participujú na aktivitách programu Customs 2013. 

Vzhľadom na vysokú flexibilnosť programu a jeho nástrojov má slovenská colná správa záujem aj naďalej sa zúčastňovať aktivít programu Customs 2013 a podieľať sa na dosahovaní jeho cieľov. 	
KOORDINÁCIA PROGRAMU NA NÁRODNEJ ÚROVNI	Názov programu: Customs 2013
Meno koordinátora: npor. Ing. Martina Balajková
Inštitúcia: Colné riaditeľstvo SR
                 Odbor medzinárodných vzťahov
                 Mierová 23, 815 11 Bratislava
Telefón: 02/48273142 
Fax: 02/43293281
e-mail: martina.balajkova@colnasprava.sk 
web: www.colnasprava.sk